armvectores/hy_wikipedia_2023 huggingface dataset:
(3736) Ռոկոստե

(3736) Ռոկոստե (անգլ.՝ Rokoske), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 26-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,018754 ա. մ., առավելագույնը մոտենում է 2,7649 ա. մ. հեռավորության վրա և հեռանում 3,2726 ա. մ.։ Արեգակի շուրջ մեկ ամբողջական պտույտ է կատարում 1915,76 երկրային օրվա ընթացքում, իր ուղեծրով շարժվելով միջինում 0,187915 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3736) Ռոկոստե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միլդրեդ Հարիս

Միլդրեդ Հարիս (անգլ.՝ Mildred Harris, նոյեմբերի 29, 1901(1901-11-29), Շայեն, ԱՄՆ - հուլիսի 20, 1944(1944-07-20), Հոլիվուդ, Կալիֆոռնիա, ԱՄՆ), 20-րդ դարի առաջին կեսի ամերիկացի դերասանուհի։ 
Չարլի Չապլինի առաջին կինը։ 
Ծնվել է Վայոմինգ նահանգի Շայեն քաղաքում։ Ֆիլմում առաջին անգամ նկարահանվել է 1912 թվականին, երբ ընդամենը 10 տարեկան էր։ 1993 թ. թողարկված Չապլին ֆիլմում նրա կերպարը մարմնավորում է Միլա Յովովիչը։


== Ծանոթագրություններ ==
Ալեքսանդր Աբազա

Ալեքսանդր Աբազա (1934, Լենինգրադ, ՌԽՖՍՀ, ԽՍՀՄ - մարտ 2011), խորհրդային լուսանկարիչ, ֆոտոլրագրող, ֆոտոօպերատոր։ Թեև շարունակել է հայրենական ֆոտոարվեստի նորարարական ավանդույթները, սակայն նրա լուսանկարների տարբերակիչ առանձնահատկությունն այն է, որ դրանք արվել են իրական կյանքում՝ գործարարաններում, շինություններում, քաղաքային թաղամասերում։


== Կենսագրություն ==
Ալեքսանդր Աբազան ծնվել 1934 թվականին Լենինգրադում։ 1948 թվականին ընտանիքի հետ տեղափոխվել է Ռիգա։ 1964 թվականին եղել է «Ռիգա» ազգային ֆոտոստուդիայի անդամ, «Խորհրդային երիտասարդություն» (ռուս.՝ «Советская молодёжь») թերթի արտահաստիքային ֆոտոթղթակից։ 1966 թվականից մասնակցել է «Ռիգա» ամենամյա ֆոտոստուդիային, որտեղ ցուցադրվել է «Գետի մանյակը» (ռուս.՝ «Ожерелье реки») լուսանկարը (3-րդ աստիճանի դիպլոմ)։ Այն արվել է Ռիգայի էլեկտրամեքենաշինական գործարանում ինժեներ-կոնստրուկտոր աշխատելու ժամանակ։ Տեսարանը, որը գրավել է նրա ուշադրությունը, տեսել է կոնստրուկտորային բյուրոյի պատուհանից։ Հետագայում լուսանկարում նրան գրավել է գծանկարը, գիծը, գրաֆիկան։
1969 թվականին լուսանկարիչը տեղափոխվել է Մոսկվա և աշխատել որպես «Սովետսկայա կուլտուրա» թերթի ֆոտոթղթակից։ Այդ ժամանակաշրջանում արել է մշակույթի գործիչների դիմանկարներ, պատրաստել թատերական զեկույցներ։ 1971-1996 թվականերին եղել է «Կոմսոմոլսկայա պրավդա» թերթի ֆոտոթղթակից։
1972 թվականին «Ազովստալ» կատարած գործուղման ժամանակ Աբազան նկարել է իր լավագույն լուսանկարներից մեկը՝ «Ազովստալի ռելսերը» (ռուս.՝ «Рельсы Азовстали»), որը հրատարակվել է«Կոմսոմոլսկայա պրավդա» թերթում։ Կենտրոնական թերթի լրահաղորդի աշխատանքը պահանջում էր պատրաստ լինել աշխատելու «կոնվեյերային ոճով», սակայն նրա իրական հետաքրքրություններն ընկած էին ոչ թե իրադարձության, այլ գեղարվեստական լուսանկարի բնագավառում։ Նրա լուսանկարները ռեպորտաժներ են դեպքի վայրից, որտեղ կան իրական մարդիկ և իրական գործողություններ։ Աբազան երբեք չի օգտագործել բեմադրական դրվագներ, նա միշտ փնտրել է այնպիսի միջոցներ, որոնք իր լուսանկարները կդարձնեն տարբերվող։
Աբազան մահացել է 2011 թվականի մարտին։


== Նվաճումներ ==
Ալեքսանդր Աբազան մասնակցել է լուսանկարների համամիութենական մի շարք ցուցահանդեսների և միջազգային մրցույթների։ «Արծաթե տեսախցիկ» մրցույթում արժանացել է «Գրան-պրի» մրցանակին։


== Ծանոթագրություններ ==


== Գրականություն ==
2007 - «Фото 60-70» Archived 2014-12-26 at the Wayback Machine. - Издание серии «Антология русской фотографии XX века». Москва.


== Արտաքին հղումներ ==
Ալեքսանդր Աբազայի լուսանկարները
Սպիտակ մարդու բեռը (ֆիլմ)

Սպիտակ մարդու բեռը (անգլ.՝ White Man's Burden), 1995 թվականի կինոֆիլմ։ Ֆիլմը սոցիալական ֆանտաստիկա է այլընտրանքային Ամերիկայում տիրող ռասիզմի մասին, որտեղ սևամորթ և սպիտակամորթ ամերիկացիները փոխել են իրենց մշակութային դերերը։ Ֆիլմի սցենարի հեղինակը և ռեժիսորը Դեսմոնդ Նականոն է։


== Սյուժե ==
Սյուժեն հիմնված է ռասայական խտրականության վրա, սակայն հակառակ կարգով։ Շարքային ծառայող Լուիսը (սպիտակամորթ, որին մարմնավորել է Ջոն Տրավոլտան) հանկարծ ազատվում է աշխատանքից իր ղեկավարի՝ աֆրոամերիկացի Թադեուշ Թոմասի (դերը կատարել է Հարրի Բելաֆոնտեն) քմահաճույքի պատճառով, որը պնդում է, թե «սպիտակամորթները գենետիկորեն ցածր են մեզնից»։ Նա ունի ընտանիք, որին պետք է կերակրել, վճարել բնակարանի համար, թեկուզ սարսափելի պայմաններում (ինքնատիպ գետտո ուրբանիստական քաղաքում) և նույնիսկ կորցնելով «վերջին կտոր հացը»։ Նրան մնում է միայն հուսահատվել և պատանդ վերցնել ղեկավարին՝ հույս ունենալով նրա համար փրկագին ստանալ։
Ի վերջո նրան հաջողվում է ազդել Թոմասի խղճի վրա, բայց նա իր սխալները գիտակցում է շատ ուշ։


== Դերերում ==
Ջոն Տրավոլտա — Լուիս Պինոկ
Հարրի Բելաֆոնտե — Թադուշ Թովմաս
Քելլի Լիննչ — Մարշա Պինոկ
Մարգարետ Էյվերի — Մեգան Թովմաս
Թոմ Բաուեռ — Սթենլի
Էնդրյու Լոուրենս — Դոննի Պինոկ
Բամպեր Ռոբինսոն — Մարտին
Թոմ Ռայթ — Լայոնել
Շերիլ Լի Ռաֆ — Ռոբերտա
Ջուդիթ Դրեյք — Դորոթի


== Կարգախոս ==
«Ճշմարտության և անարդարության աշխարհում արդարությունը հազվադեպ է լինում սև կամ սպիտակ»։


== Քննադատություն ==
Ֆիլմը ստացել է բացասական արձագանքներ քննադատների կողմից։ Rotten Tomatoes կայքում ֆիլմն ունի 24% վարկանիշ 33 գրախոսությունների հիման վրա։
Ֆիլմը շահույթի տեսանկյունից հաջողություն չի ունեցել, սակայն փոքր բյուջեով ստեղծված լինելու շնորհիվ ֆինանսական կորուստները նույնպես նվազագույն են եղել։


== Ծանոթագրություններ ==


== Արտաքին հղումներ ==
«Սպիտակ մարդու բեռը (ֆիլմ)»(անգլ.) ֆիլմը Internet Movie Database կայքում
Բալթազար Գրասիան

Բալթազար Գրասիան (հունվարի 8, 1601(1601-01-08)[…], Belmonte de Gracián, Արագոնի թագավորություն, Արագոնյան թագ - դեկտեմբերի 6, 1658(1658-12-06)[…], Տարասոնա, Արագոնի թագավորություն, Արագոնյան թագ), իսպանացի փիլիսոփա և բարոկկո ոճի արձակագիր։ Ծնվել է Բելմոնտում Արագոնին մոտ, բժշկի ընտանիքում, Գրասիանը ապրել է իր հորեղբոր հետ, ով հոգևորական էր, գյուղը որտեղ նա ծնվել է հետագայում անվանվել է իր պատվին։ Նրա գրվածքների մասին գովեստի խոսքեր են ասել Արթուր Շոպենհաուերը և Ֆրիդրիխ Նիցշեն։
Նրա հայտնի գործերն են «Աշխարհային արվեստի իմաստությունը», «Հերոսը» (այս գործում նա քննադատել է Նիկոլո Մաքիավելիի աշխատությունները, որտեղ նա տալիս է իր իդեալական քրիստոնեական առաջնորդի նկարագրությունը)։ Նրա վերջին գործը եղել է «Քննադատը» վեպը, որը անգլերեն է թարգմանվել 1681 թվականին։
Գրասիանը հանդիսանում էր իսպանական բարոկկո շրջանի գրական Կոնցեպտիզմ ուղղության ամենանշանավոր ներակայացուցիչը։


== Աշխարհային արվեստի իմաստությունը ==
Այս աշխատությունը համարվում է նրա ամենաճանաչված գործը, որն այնքան մեծ տպավորություն է թողել Արթուր Շոպենհաուերի վրա, որ վերջինս այն թարգմանել է գերմաներեն։ Չնայած դրան, ամերիկացի իսպանագետ Ջորջ Թիքնորը, արհամարհանքով է վերաբերվել այս աշխատությանը։
Գիրքը իրենից ներկայացնում է խորհուրդներ եւ դրանց համառոտակի բացատրությունը։
Նիցշեն այդ աշխատության մասին ասել է`

 
Գրքի 1992 թվականի անգլերեն տպագրությունը վաճառվել է շուրջ 200,000 օրինակով։ Հետագայում այն թարգմանվել է նաև ֆիներենով, չինարենով, ճապոներենով, և պորտուգալերենով։


== Աշխատությունները ==
El héroe (1637, Հերոսը)
El político Don Fernando el Católico
Arte de ingenio
El discreto
Oráculo Manual y Arte de Prudencia
El Criticón (1651–1657)


== Ծանոթագրություններ ==
Ռիու Վերդի դի Մատու Գրոսու

Ռիու Վերդի դի Մատու Գրոսու (պորտ.՝ Rio Verde de Mato Grosso), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 19.973 մարդ՝ 2020 թվականի տվյալներով։ Գրավում է 8 151,975 կմ2 տարածք։ Բնակչության խտությունը կազմում է՝ 2,28 մարդ/կմ2։


== Պատմություն ==
Քաղաքը հիմնադրվել է 1953 թվականի դեկտեմբերի 16-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 156 648 503,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 8 089,68 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,752 (տվյալները ՄԱԿ-ի զարգացման ծրագրի)։


== Ծանոթագրություններ ==
Բերկովիչի (համայնք)

Անվան այլ կիրառումների համար տե՛ս՝ Բերկովիչի (այլ կիրառումներ)Բերկովիչի համայնք (սերբ.՝ Општина Берковићи), համայնք Բոսնիա և Հերցեգովինայի Սերբական Հանրապետություն վարչական կազմավորման հարավային հատվածում։ Վարչական կենտրոնը համարվում է Բերկովիչի քաղաքը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 2272 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 20 բնակավայրեր, որոնց թվում է Բերկովիչի քաղաքը։


== Ծանոթագրություններ ==
Կոզլովկա (այլ կիրառումներ)

Կոզլովկա, կարող է վերաբերել՝


== Ուկրաինայի բնակավայրեր ==
Կոզլովկա - գյուղ, Ուկրաինայի Դոնեցկի մարզի Նովոազովսկի շրջանում
Կոզլովկա - գյուղ, Ուկրաինայի Նիկոլաևի մարզի Կազանկայի շրջանում
Կոզլովկա - գյուղ, Ուկրաինայի Սումիի մարզի Պուտիվիլի շրջանում
Կոզլովկա - գյուղ, Ուկրաինայի Վիննիցայի մարզի Շառգորոդի շրջանում
Կոզլովկա - գյուղ, Ուկրաինայի Վիննիցայի մարզի Պեսչանկայի շրջանում


== Ռուսաստանի բնակավայրեր ==
Կոզլովկա - գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։
Կոզլովկա - գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։
Կոզլովկա - գյուղ Ռուսաստանի Նովգորոդի մարզի Օկուլովսկի շրջանի կազմում։
Կոզլովկա - գյուղ Ռուսաստանի Ռյազանի մարզի Միխայլովսկի շրջանի կազմում։
Կոզլովկա - գյուղ Ռուսաստանի Սմոլենսկի մարզի Գագարինսկի շրջանի կազմում։
Կոզլովկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կոզլովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կոզլովկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Կոզլովկա - գյուղ Ռուսաստանի Վորոնեժի մարզի Տերնովսկի շրջանի կազմում։
Նիզամի Գյանջևի

Նիզամի Գյանջևի, որի լրիվ անունն է Նիզամ ադ-Դին Աբու Մուհամմադ Իլյաս իբն-Յուսուֆ իբն-Զաքի իբն-Մու'այյադ (պարս.՝ نظامی گنجوی - Nezâmi Ganjevi), (մոտ 1141[…], Գանձակ, Ելտկուզյանների պետություն - 1209[…], Գանձակ, Ելտկուզյանների պետություն), պարսկական գրականության դասական, միջնադարյան Արևելքի խոշորագույն պոետներից մեկը, պարսկական էպիկ գրականության խոշորագույն պոետ-ռոմանտիկ, ով պարսկական էպիկ գրականություն է բերել խոսակցական և իրատեսական ոճերը։ Օգտագործելով թեմաներ ավանդական ժողովրդական բանահյուսության արվեստից և գրավոր պատմական քրոնիկներից, Նիզամին իր բանաստեղծություններով համախմբել է նախաիսլամական և իսլամական Իրանը։
Նիզամիի հերոսառոմանտիկ գրականությունը առաջիկա դարերի ընթացքում շարունակել է ազդեցություն ունենալ ամբողջ պարսկալեզու աշխարհի վրա և դարերի ընթացքում ոգեշնչել է այն երիտասարդ պոետներին, գրողներին և թատերագիրներին, ովքեր փորձել են նմանակել իրեն ոչ միայն Պարսկաստանում, այլ ամբողջ տարածաշրջանում՝ ներառյալ այնպիսի ժամանակակից երկրների մշակույթները, ինչպիսիք են Ադրբեջանը, Հայաստանը, Աֆղանստանը, Վրաստանը, Հնդկաստանը, Իրանը, Պակիստանը, Տաջիկստանը, Թուրքիան, Ուզբեկստանը։ Նրա արվեստը ազդեցություն է ունեցել այնպիսի մեծ պոետների վրա, ինչպիսիք են Հաֆեզ Շիրազին, Ջալալադդին Ռումին և Սաադին։ Նրա հինգ մեծ պոեմները (մասնավի)՝ («Խամսե») բացահայտում և ուսումնասիրում են զանազան թեմաներ տարբեր բնագավառներից և մեծ համբավ են ունեցել, ինչը ապացուցում են նրա ստեղծագործությունների պահպանված ցուցակների մեծ թիվը։ Նրա պոեմների հերոսները՝ Խոսրովը և Շիրինը, Լեյլին և Մեջնունը, Իսկանդերունը մինչ այժմ հայտնի են բոլորի կողմից ոչ միայն ամբողջ իսլամական աշխարհում, այլ նաև այլ երկրներում։
1991 թվականը ՅՈՒՆԵՍԿՕ-ն պոետի 850-ամյակի կապակցությամբ հայտարարել է Նիզամիի տարի։


== Ծանոթագրություններ ==


== Արտաքին հղումներ ==
Նիզամի Գյանջևի մասին ծրագիր Անտիտապոռ նախագծի յութուբյան էջում։
Եմելյանովսկոե

Եմելյանովսկոե (ռուս.՝ Емельяновское), գյուղ Ռուսաստանի Նովգորոդի մարզի Խվոյնինսկի շրջանի կազմում։
Բնակչությունը ըստ վերջին գրանցված տվյալների կազմում էր 53 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեյվ Քոուենս

Դևիդ Ուիլյամ «Դեյվ» Քոուենս (անգլ.՝ David William "Dave" Cowens, հոկտեմբերի 25, 1948(1948-10-25), Newport, Քեմպբել շրջան, Կենտուկի, ԱՄՆ), ամերիկացի պրոֆեսիոնալ բասկետբոլիստ։


== Սպորտային կարիերա ==

Խաղացել է կենտրոնականի և ծանր հարձակվողի դիրքերում։ Սովորել է Ֆլորիդայի համալսարանում։ 1970 թվականի NBA դրաֆթի ժամանակ ընտրվել է «Բոստոն Սելտիքս» ակումբ կողմից՝ 4-րդ համարի ներքո։ Հետագայում հանդես է եկել «Միլոուքի Բաքս» ակումբի կազմում։ NBA-ում ընդհանուր առմամբ անցկացրել է 11 մրցաշրջան։ 1973/1974 և 1975/1976 թվականների մրցաշրջանների ժամանակ Քոուենսը Բոստոնի կազմում դարձել է NBA չեմպիոն։ Յոթ անգամ մասնակցել է NBA բոլոր աստղերի խաղին (1972—1978)։ 1973 թվականին ճանաչվել է NBA MVP և NBA բոլոր աստղերի խաղի MVP: Երեք անգամ ընդգրկվել է NBA բոլոր աստղերի երկրորդ հավաքականի մեջ (1973, 1975-1976)։ Մեկ անգամ ընդգրկվել է NBA բոլոր աստղերի պաշտպանության առաջին հավաքականի մեջ (1976), ինչպես նաև երկու անգամ NBA բոլոր աստղերի պաշտպանության երկրորդ հավաքականի մեջ (1975, 1980)։ 1971 թվականին ճանաչվել է NBA տարվա սկսնակ և ընդգրկվել է NBA սկսնակների առաջին հավաքականի մեջ։ «Բոստոն Սելտիքս» ակումբում նրա կողմից անմահացված է 18-րդ համարը։ NBA կարիերայի ընթացքում ընդհանուր առմամբ խաղացել է 766 խաղ, որոնցում հավաքել է 13 516 միավոր (17,6 մ/խ), կատարել է 10 444 անդրադարձ, 2910 փոխանցում, 599 խլում և 488 բլոկշոտ։ 1991 թվականին Քոուենսը ընդգրկվել է Բասկետբոլի փառքի սրահի մեջ։ Կարիերայի ավարտից հետո մարզել է «Շառլոթ Հորնեթս» և «Գոլդեն Սթեյթ Ուորիորս» ակումբները։ 1996 թվականին ընդգրկվել է NBA-ի պատմության 50 մեծագույն բասկետբոլիստների ցանկի մեջ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Դեյվ Քոուենսը Բասկետբոլի փառքի սրահի կայքում(անգլ.)
Վիճակագրությունը NBA.com կայքում (անգլ.)
Կինդարկա

Կինդարկա (ալբ․՝ qindarkë, հոգն. թիվ qindarka), մինչև 1965 թվականը կինդար (ալբ․՝ qindar), Ալբանիայի հիմնական մետաղադրամը, կազմում է լեկի 1/100-ը։ Անվանումը ծագում էր ալբ․՝ qind՝ հարյուր, մեկ հարյուրերորդ բառից։ Գնաճի պատճառով 1990 թվականին վերացվել է։ Այսօր շրջանառության մեջ գտնվող ամենափոքր մետաղադրամը 1 լեկն է, կինդարկան ընդամենը հաշվելի դրամական միավոր է։
Մինչև 1926 թվականը՝ լեկի շրջանառության մեջ մտցվելու ժամանակը, թողարկվում էին տեղական դրամական միավորներ, որոնք կրում էին «կինտ» և «կինդտար» անունները։


== 1913—1926 թվականների դրամական միավորներ ==
Մինչև 1926 թվականին ալբանական ֆրանկի շրջանառության մեջ մտցվելը Ալբանիայում գոյություն չուներ ազգային դրամական միավոր։ Շրջանառության մեջ էին գտնվում հարևան պետությունների դրամական միավորները։ Պարբերաբար թողարկվում էին տեղի թողարկման դրամական միավորները։ Դրամական միավորները այդ ժամանակ տարբեր անուններ էին կրում, այդ թվում՝ հիմնված ալբ․՝ qind բառի վրա։


== 1926—1963 թվականների մետաղադրամները ==
1925 ի հունիսի 25-ին Ալբանիայի ազգային արժույթ հռչակվեց ալբանական ֆրանկ՝ մաքուր ոսկու 0,290323 գրամ պարունակությամբ, ինչը հավասար է ֆրանսիական ֆրանկի պարունակությանը։ Ալբանական ֆրանկը մտցվել է շրջանառության մեջ 1926 թվականին։ 1/5 ֆրանկը լեկն էր։
1926 թվականին թողարկվեցին մտաղադրամներ, որոնք ստացան «լեկի կինդար» (ալբ․՝ qindar leku) անունը, 1/100 լեկ։ 1935 թվականին թողարկվեցին ոսկե կինդարկաները (ալբ․՝ qindar ar), 1/100 ոսկե ֆրանկ։


== 1964—1988 թվականների մետաղադրամներ ==
1965 թվականի օգոստոսի 16-ին դենոմինացիա անցկավեց, շրջանառության մեջ մտցվեցին 1964 թվականի օրինակով մետաղադրամներ և թղթադրամներ։ Այդ օրինակի մետաղադրամների վրա առաջին անգամ հայտնվեց «կինդարկա» (ալբ․՝ qindarka)։


== Ծանոթագրություններ ==


== Գրականություն ==
Pick A.,  Standard Catalog of World paper money. Specialized issues. Volume one (խմբ. Shafer N., Bruce C.R.) 1096, էջեր 1096 — 1096 էջ, ISBN 0-87341-208-7։
Cuhaj G., Michael T.,  Standard Catalog of World Coins 1901-2000 2345, էջեր 2345 — 2345 էջ, ISBN 978-1-4402-1572-8։
582

582 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 582 թվականն է, 
VI դարի 82-րդ տարին։


== Դեպքեր ==


== Ծնունդներ ==


== Մահեր ==
Ռիդլի Սքոթ

Ռիդլի Սքոթ (անգլ.՝ Ridley Scott, նոյեմբերի 30, 1937(1937-11-30)[…], Սաութ Շիլդս, Թայն ընդ Ուեր, Անգլիա, Միացյալ Թագավորություն), բրիտանացի պրոդյուսեր, ռեժիսոր, սցենարիստ, դերասան և օպերատոր։ Հանդիսատեսին հայտնի է «Սայրի վազորդ», «Գլադիատոր», «Երկնային արքայություն», «Լավ տարին», «Ռոբին Հուդ» և «Պրոմեթևս» ֆիլմերով։


== Ծանոթագրություններ ==
Չոի Մին Սիկ

Չհոի Մին Սիկ (կորեերեն՝ 최민식; 27 ապրիլի 1962 թվականին, Սեուլ), հարավկորեացի դերասան։


== Կարիերա ==
Սոնգ Կանգ Հոյի հետ մի շարքում, Չհոի Մին Սիկը համարվում է ամենահայտնի կորեացի դերասաններից մեկը ինչպես իր հայրենիքում, այնպես էլ հայրենիքի սահմաններից դուրս։ Չհոին սկսել է իր կարիերան որպես թատրոնի դերասան, որից հետո սկսել է նկարահանվել ֆիլմերում։ 1999 թվականին նկարահանվել է հյուսիսկորեացի գործակալի դեր մեծ ճանաչում ձեռք բերած «Շիրի» ֆիլմում։
2000-ական թվականներին շարունակել է նկարահանվել տարբեր դերերում․ նա խաղացել է ավազակի դեր  «Ֆայլան» ֆիլմում, իսկ հետո XIX դարի նկարիչի «Կրակի ստվերագծեր» ֆիլմում։ 2003 թվականին նա խաղացել է Օ Դե Սուի դերըմ միջազգային ճանաչում ձեռք բերած «Օլդբոյ» ֆիլմում։
2006 թվականին Չհոի Մին Սիկը (և այլ կորեացի դերասաններ և ռեժիսորների հետ միասին) ներկայացրել է Սեուլը Կաննի կինոփառատոնում, հաշվի չառնել Հարավային Կորեայի որոշումը, ըստ որի ժամանակավոր նվազեցվում էր կորեական ֆիլմերի ցուցադրումների թույլտվությունը երկրում 146- ից դարձնելով 73 օր։
2008 թվականի նոյեմբերին, երբ Universal Studios կինոընկերությունը հաստատել է իր ցանկությունը նկարահանել «Օլդբոյ» ֆիլմի հոլիվուդյան տարբերակը, Չհոին խոստովանել է ֆրանսիացի լրագրողներին, որ նա հիասթափված է Հոլիվուդի քաղաքականությունից՝ ասիացի և եվրոպացի ռեժիսորների վրա ճնշում գործադրել, ԱՄՆ-ում արտասահմանյան ֆիլմերի կրկնօրինակները նկարահաննելու նպատակով։ 2010 թվականին Չհոին նկարահանվել է Կիմ ՋԻ Ունի «Ես հանդիպել եմ սատանայի» թրիլերում, խաղալով հանցագործ խելագարի դեր։.


== Ֆիլմագրություն ==

Kuro Arirang (1989)
Our Twisted Hero (1992)
Սառան մեղավոր է (1993)
No. 3 (1997)
Լուռ ընտանիք (1998)
Շիրի (1999)
Ուրախ վերջաբան (1999)
Ֆայլան (2001)
Կրակի ստվերագծեր (2002)
Օլդբոյ (2003)
38-րդ զուգահեռագիծ (2004) — կամեո
Գարուն (2004)
Աղաղակող բռունցք (2005)
Կարեկցություն տիկին Վրեժին (2005)
Հիմալայ, այնտեղ, որտեղ ապրում է քամին (2008)
Ես տեսել եմ սատանային (2010)
Leafie, A Hen into the Wild (2011)
Անանուն ավազակ (2012)
Նոր աշխարհ (2013)
Լյուսի (2014)
Պատերազմ Մյոն Ռյանի համար (2014)
Վագր (2015)


== Ծանոթագրություններ ==


== Արտաքին հղումներ ==
Choi Min-sik (անգլ.) Internet Movie Database կայքում
Choi Min-sik at Koreanfilm.org
Choi Min-sik Photo Gallery Archived 2011-07-11 at the Wayback Machine.
Choi Min-sik and Bong Joon-Ho Holding Screen Quota Vigils at Cannes @ Twitch Film Archived 2008-10-11 at the Wayback Machine.
Korean Screen Quota Reduced From July Archived 2008-08-08 at the Wayback Machine.
Կրկին սիրահարված

Կրկին սիրահարված (իսպ.՝ Todas las veces que nos enamoramos), իսպանական ռոմանտիկ կատակերգական հեռուստասերիալ, որը ստեղծվել է Կառլոս Մոնտերոյի կողմից Նեթֆլիքսի համար։ Նկարահանվել են Ջորջինա Ամորոսը, Ֆրանկո Մասինին, Ալբերտ Սալազարը, Կառլոս Գոնսալեսը, Բլանկա Մարտինեսը և Ռոզեր Վիլախոսանան։ Նեթֆլիքս հարթակում հեռարձակումը կայացել է 2023 թվականի փետրվարի 14-ին։


== Սյուժե ==
2003 թվականի սեպտեմբերին Իռենը (Ջորջինա Ամորոս) ժամանում է Մադրիդ՝ ցանկանալով նվաճել աշխարհը և դառնալ կինոռեժիսոր։ Այնտեղ նա հանդիպում է իր լավագույն ընկերներին և Խուլիոյին (Ֆրանկո Մասինի), ով կարող էր նրա ֆիլմերի համար դանռալ կատարյալ գլխավոր հերոսը իր ֆիլմերի և իր կյանքի համար։ Բայց կյանքը միշտ այլ ծրագրեր ունի։


== Դերասանական կազմ ==


=== Երկրորդական կազմ ===


== Արտադրություն ==
2022 թվականի ապրիլին Նեթլիքսը հայտարարել է, որ «Էլիտա», «Խառնաշփոթ՝ քեզնից հետո» և «ֆերիա։ Ամենամթին լույսը» հեռուստասերիալներից հետո աշխատում է Կառլոս Մոնտերոյի հետ նոր հեռուստասերիալի վրա։ Գլխավոր դերերի համար հաստատվել են Ֆրանկո Մասինին և Ջորջինա Ամորոսը։ Ինչ-որ պահի վերնագիրը ցանկացել են հաստատել «Meet Cute»-ը, սակայն վերջնական տարբերակ է ընտրվել «Կրկին սիրահարված»-ը։


== Թողարկում և մարքեթինգ ==
2023 թվականի հունվարի 16-ին թողարկվել է հեռուստասերիալը, իսկ պրեմիերան կայացել է փետրվարի 14-ին։


== Ծանոթագրություններ ==
Ունիեի գավառակ

Ունիե, գավառակ Օսմանյան կայսրության Տրապիզոնի վիլայեթում։ Կենտրոնը Ունիե քաղաքն է։


== Բնակչություն ==
1915 թվականի Մեծ եղեռնի նախօրեին հայերն ուներ 1278 տուն՝ 10796 բնակչով։ Հայերը հատկապես զգալի թիվ էին կազմում Չաթալ գյուղախմբի 8 գյուղերում։


== Պատմամշակութային կառույցներ ==
Գավառակն ուներ 10 հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կեյբալովկա (գյուղ, Պրիյատինի շրջան)

Կեյբալովկա (ուկրաիներեն՝ Кейбалівка), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1915 թվականին։
2001 թվականի տվյալներով Կեյբալովկա գյուղում բնակվում էր 359 մարդ։ Բնակավայրը զբաղեցնում է 1473 կմ² տարածք։ Բնակչության խտությունը կազմում էր 243,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաքուր երկաթի գործարան

«Մաքուր երկաթի գործարան», մոլիբդենի խտանյութ վերամշակող բաց բաժնետիրական ձեռնարկություն Հայաստանի մայրաքաղաք Երևանում։
Հիմնադրվել է 1960 թվականին։ Մինչև 1976 թվականը զբաղվել է մետաղներից ու մետաղական միացություններից փոշի ստանալու և արուրքներ պատրաստելու տեխնոլոգիայի մշակմամբ ու կատարելագործմամբ, ապա՝ տարբեր հալածոների արտադրությամբ։ Սերիական արտադրությունն սկսել է 1976 թվականից, 1980 թվականին թողարկել 5 միլիոն խորհրդային ռուբլուն համարժեք մետաղափոշի և հալածո։ 
Խորհրդային շրջանում գիտահետազոտական կապերի մեջ է եղել ԽՍՀՄ սև մետալուրգիայի մինիստրության սև մետաղների կենտրոնական, Ուկրաինական ԽՍՀ հատուկ պողպատի, Դոնեցկի սև մետաղների և այլ գիտահետազոտական ինստիտուտների հետ։


== Ծանոթագրություններ ==


== Արտաքին հղումներ ==
Մաքուր երկաթի գործարանի պաշտոնական կայքը
Ախմանովո (գյուղ, Բակալինսկի շրջան)

Անվան այլ կիրառումների համար տե՛ս՝ ԱխմանովոԱխմանովո (ռուս.՝ Ахманово, բաշկիրերեն՝ Ахман), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 541 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6862) Վիրջիլիոմարկոն

(6862) Վիրջիլիոմարկոն (անգլ.՝ Virgiliomarcon), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 11-ին Սան Վիտորե աստղադիտարանի կողմից Բոլոնիայում։
Միջին հեռավորությունը Արեգակից կազմում է 3,173497 ա. մ., առավելագույնը մոտենում է 3,1144 ա. մ. հեռավորության վրա և հեռանում 3,2326 ա. մ.։ Արեգակի շուրջ մեկ ամբողջական պտույտ է կատարում 2064,93 երկրային օրվա ընթացքում, իր ուղեծրով շարժվելով միջինում 0,17434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6862) Վիրջիլիոմարկոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլերակ

Կլերակ (ֆր.՝ Clérac), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մոնգիոն համայնքի կազմի մեջ։ Հանդիսանում է Ժոնզակ շրջանը։
Համայնքի INSEE կոդ՝ 17110։


== Բնակչություն ==
Համայնքի բնակչությունը 2010 թվականին կազմում էր 932 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կլերակ (ֆր.)
Շուրալե (մուլտֆիլմ)

Շուրալե (ռուս.՝ Шурале), նկարված մուլտիպլիկացիոն ֆիլմ։ Մուլտֆիլմի ենթավերնագիրն է` ըստ թաթարական ժողովրդական հեքիաթների, հավատալիքների, նշանների։ Ֆիլմում օգտագործվում է թաթարական ժողովրդական երաժշտություն։
Նկարահանվել է ըստ բանաստեղծ Գաբդուլլա Տուկայի բանաստեղծության մոտիվների, որի դիմանկարը հանդիսատեսը տեսնում է մուլտֆիլմի լուսագրերում։


== Սյուժե ==
Տղան նստած էր վտակի ափին և նայում էր միջատներին, որոնք վազվզում էին կոթուկի տերևի վրայով։ Կովը ուտում է տերևը, և տղան գնում է տուն։ Այնտեղ բոլորն զբաղված էին իրենց առօրյա գյուղական գործերով։ Շունը մառանից ապխտած սագ էր դուրս քաշում, իսկ մյուս շունը ցանկանում էր խլել սագին։ Մեծ խառնաշփոթ է առաջանում, և բոլորը մտածում են, որ դա շուրալեի (ըստ թաթարական հավատալիքի` անտառի ոգին) ձեռքի գործն է։ Տղան գնում է անտառ` ցախ բերելու և այնտեղ ամեն ճոճվող ճյուղ, ամեն չոր ծառ նրա աչքին շուրալե է թվում։ Բայց նա հաղթահարում է իր վախը, մի մեծ խուրձ չոր ցախ է հավաքում և վերադառնում է տուն։


== Հեղինակներ ==


== Գեղարվեստական առանձնահատկություններ ==
Մուլտֆիլմում արտասանվում է միայն մի բառ` «Շուրալե»։ Ամբողջ մուլտֆիլմի ընթացքում հնչում է երաժշտություն։


== Թողարկում DVD ձևաչափով ==
Մուլտֆիլմը DVD ձևաչափով բազմիցս թողարկվել է մուլտֆիլմերի հավաքածուներում՝
«Լուկամորյե», «Սոյուզմուլտֆիլմ», ներկայացուցիչ` «Սոյուզ»։ Տեսաերիզում ներառված են հետևյալ մուլտֆիլմերը՝ «Գույների գողերը» (1959), «Իվաշկան պիոներական պալատից» (1981), «Հարգելի Լեշի» (1988), «Գլաշա և Կիկիմորա» (1992), «Փոքրիկ կախարդուհին» (1991), «Շուրալե» (1987)։


== Ծանոթագրություններ ==


== Գրականություն ==
Габдулла Тукай Шурале. — Татарское книжное издательство, 2018. — ISBN 978-5-298-03556-9(в переводе на русский язык)։


== Արտաքին հղումներ ==
«Շուրալե» մուլտֆիլմը «Անիմատոր.ռու» կայքում
Շուրալե(անգլ.) ֆիլմը Internet Movie Database կայքում
Галина Баринова — Энциклопедия отечественного кино
Նովա Ամերիկա

Նովա Ամերիկա (պորտ.՝ Nova América), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Սերիս գավառի կազմի մեջ։ Բնակչությունը կազմում է 2305 մարդ՝ 2006 թվականի տվյալներով։ Գրավում է 212,023 կմ2 տարածք։ Բնակչության խտությունը՝ 10,9 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.364.999,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 4.162,22 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,715 (տվյալները՝ ՄԱԿ-ի զարգացման ծրագրի)։
Բրազիլական դրոշների ցանկ


== Ազգային դրոշներ ==


== Կառավարության դրոշներ ==


== Նահանգների դրոշներ ==
Բրազիլիայի վարչաշրջաններ դրոշներ պատկերասրահում երևում են 26 Բրազիլական վարչական շրջանների և Ֆեդերատիվ շրջանների դրոշները։


== Տես նաև ==
Բրազիլիայի դրոշ
Գերեզմանոց (գետակ)

Անվան այլ կիրառումների համար տե՛ս՝ Գերեզմանոց (այլ կիրառումներ)Գերեզմանոց, գետակ Ճորոխի ավազանում, Ճորոխի վտակ Օլթի գետի համակարգում։ Անցնելով համանուն հնավայրի ավերակների մոտով, ձախ կողմով միանում է Օլթի գետին։


== Ծանոթագրություններ ==
Փոնի շրջան (Կանզաս)

Փոնի շրջան (անգլ.՝ Pawnee County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.953 կմ² է, բնակչությունը՝ 7.233 մարդ (2000 թ. տվյալներով)։ Շրջկենտրոնն է Լարնեդ բնակավայրը։ Կազմավորվել է 1867 թ.։
Սոզանց

Սոզանց, գյուղ Արևմտյան Հայաստանում, Բիթլիսի վիլայեթի Խիզան գավառի Սպարկերտ գավառակում։ 1909 թվականին ուներ 20 տուն հայ բնակիչ։ Զբաղվում էին անասնապահությամբ, արհեստներով (շալագործություն, գզրարություն), հացահատիկի մշակությամբ։ Գյուղում կար եկեղեցի՝ կից դպրոցով։ Բնակիչները տեղահանվել են 1915 թվականին, Մեծ եղեռնի ժամանակ։ Մեծ մասը զոհվել է գաղթի ճանապարհին։ Սակավաթիվ փրկվածներն ապաստանել են տարբեր երկրներում։
Թաուպո (լիճ)

Թաուպո (անգլ.՝ Taupo, մաորի՝ Taupomoana), լիճ Նոր Զելանդիայի Հյուսիսային կղզում, նույնանուն հրաբխի կալդերայում։ Ափին ընկած բնակավայրերից ամենամեծը Թաուպո քաղաքն է, լճում գտնվող կղզիներից խոշորագույնը՝ Մոտուտաիկոն։ Լիճը հատելով է իր հոսքը շարունակում Նոր Զելանդիայի ամենաերկար գետը՝ Ուայքատոն։ Լիճն են թափվում ընդհանուր առմամբ շուրջ երեք տասնյակ գետ ու գետակ։ Ամենախոր կետը ընկած է կենտրոնական մասից դեպի արևելք։


== Համառոտ տեղեկատվություն ==
Թաուպոն Նոր Զելանդիայի ամենամեծ լիճն է, ինչպես նաև՝ քաղցրահամ ջրով ամենամեծ լիճը Խաղաղ օվկիանոսի հարավային տարածաշրջանում՝ ներառյալ Ավստրալիան։ Նրա հայելու մակերեսը մոտավորապես 623 քառակուսի կիլոմետր է, առավելագույն խորությունը՝ 163 մետր, ափագծի պարագիծը՝ 153 կիլոմետր, ջրահավաք ավազանի մակերեսը՝ 3327 քառակուսի կիլոմետր։ Լիճն առաջացել է Թաուպո հրաբխի գերհզոր ժայթքման հետևանքով, մոտավորապես 27 000 տարի առաջ։ Նրա ծագման, պատմության, բնույթի մասին հանգամանորեն գրել է Ժյուլ Վեռնը իր «Նավապետ Գրանտի որդիները» (1868) վեպի եզրափակիչ մասում։
Թաուպո լիճը հանգստի սիրված վայր է ոչ մային նորզելանդացիների, այլև արտասահմանյան հազարավոր զբոսաշրջիկների համար. տարեկան միջին հաշվով 1,2 միլիոն այցելու է լինում այստեղ։
Լիճը հարազատ տարերք է Paranephrops տեսակի խեցգետինների, Galaxias տեսակի մանրաձկների համար։ 19-րդ դարի վերջերից այստեղ բուծում են նաև Եվրոպայից ու Կալիֆոռնիայից բերված գետի կարմրախայտ (Salmo trutta) ու ծիածանային իշխան (Oncorhynchus mykiss) և վերջիններիս համար որպես կեր ծառայող Retropinnidae մանրաձկներ։ Ստորջրյա երկրաջերմուկային աղբյուրների շուրջն էլ իրենց գոյությունն են պահպանում սպունգանմաններն ու վերջիններիս հետ կապված անողնաշարավորները։


== Պատկերասրահ ==

		
		
		


== Գրականություն ==
В. М. Андреева Новая Зеландия. — Москва, 1958. — С. 76—77. — 96 с. — (У карты мира). — 50 000 экз.


== Ծանոթագրություններ ==


== Արտաքին հղումներ ==
Զբոսաշրջային տեղեկատվություն
Вебкамери на берегах озера
[1]
Destination Lake Taupo
Turangi and Lake Taupo Website Archived 2018-02-04 at the Wayback Machine.
Lake Taupo Webcam
History and legends of Lake Taupo
Lake Taupo water quality
Ճառընտիր (3771)

Ճառընտիր (3771), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3771 թվի տակ։ Ձեռագիրը գրվել է 1358 թվականին Անտոն գրչի և Սերովբե քահանայի կողմից։ Ստացողները եղել են Կարապետ և Սերովբե քահանաները։ Գրված է թղթի վրա, որը ունի 34x23 չափս։ Ձեռագիրը կազմված է 620 թերթից։ Գրված է երկսյուն, բոլորագրով։ Կազմը` կաշեպատ տախտակ դրոշմազարդ։


== Բովանդակություն ==
Ճառք (Եփրեմ, Եպիփան, Բարսեղ, Յովհ., Մանդակունի, Կիւրեղ Երուսաղէմացի, Թէոփիլոս, Եղիշէ, Ոսկեբերան, Յակ. Սրճեցի, Մովսէս Քերթողահայր, Նիկոգիմոս, Պանաալէոն)։ Ներբողևանք (Դաւիթ Անյաղթ, Աթանաս, Բարսեգ, Ներս. Շնորհալի)։ Յաւետարանաց Մեկնութեանց Ոսկեբերանի, Իզնատիոսի, Սերիանոսի։ Յեկեղեցական Պատմութեանց Եւսերիոսի, Սոկրատայ։ Ի Պատմութենէ Ագաթանգեղոսի։ Պատճառին Գէորգայ։ Գործք Պետրոսի և Պօդոսի։ Ի Գրոց Ա Թագաըորութեանցն։ Վարք և Վկայաբանութիւնք։ Գիւտ խաչի։


== Ծանոթագրություններ ==
Հոգիների աճուրդ

Հոգիների աճուրդ (անգլ.՝ Auction of Souls), Հայերի ցեղասպանության մասին նկարահանված առաջին ֆիլմը։ Ռեժիսորն է Օսկար Ափֆելը։ Առաջին անգամ ցուցադրվել է 1919-ի փետրվարի 16-ին, Նյու Յորքի «Պլազա» հյուրանոցում։
Ֆիլմը նկարահանվել է Հայոց ցեղասպանության ականատես չմշկածագցի Արշալույս Մարտիկանյանի «Հոշոտված Հայաստան» փաստագրական հուշագրության հիման վրա։ Գլխավոր դերակատար է ընտրվում հենց Արշալույս Մարտիկանյանը։


== Ցուցադրություն ==

Ֆիլմն առաջին անգամ ցուցադրվել է հայ-սիրիական օգնության ամերիկյան կոմիտեի անդամներ Օլիվեր Հարիմանի և Ջորջ Վանդերբիլթի հովանավորությամբ։ Ցուցադրությանը ներկա են եղել Նյու Յորքի շուրջ 7000 ականավոր անձինք, տոմսի արժեքը եղել է տասը դոլար։ Մեծ քաղաքներում՝ Նյու Յորքում, Սան Ֆրանցիսկոյում, Լոս Անջելեսում կինոնկարի յուրաքանչյուր պրեմիերայից հետո հանդիպումներ են կազմակերպվել տեղի վերնախավի և Մարտիկանյանի հետ։
Ընդհանուր առմամբ, ֆիլմը ցուցադրվել է ԱՄՆ 23 նահանգների մեծ քաղաքներում, Լատինական Ամերիկայի մի շարք երկրներում, նաև՝ Կուբայում և ամենուր բացառիկ հաջողություններ է ունեցել։ «Հոգիների աճուրդը» Մեծ Բրիտանիա է բերվել 1919-ի դեկտեմբերին և ենթարկվել է պետական գրաքննության։ Երկար բանակցություններից հետո Սքոթլանդ Յարդի համաձայնությամբ ցուցադրվել է 1920-ի հունվարի 20-ին թագավորական Ալբերտ Հոլում և շարունակվել մոտ երեք շաբաթ, որից հետո դադարեցվել է։ Երկրորդ գրաքննությունից հետո կրճատվել է չորս տեսարան, ապա նորից ցուցադրվել։ Որոշ ժամանակ անց ֆիլմի ցուցադրությունը մեկընդմիշտ դադարեցվում է և հանվում «պրոկատից»։ 1920-ական թվականների սկզբին ինչպես ամերիկյան, այնպես էլ բրիտանական գրադարաններից գրաքննության ենթարկվեց և հանվեց նաև «Հոշոտված հայրենիք» գիրքը, վերաշարադրվեցին գերմանացի սպաների հակամարդկային արարքներին վերաբերող էջերը։


== Փաստեր ֆիլմի մասին ==
Ավելի քան ութսուն տարի կինոյի պատմաբանները փնտրել են «Հոգիների աճուրդ» ֆիլմի ինը ժապավենները, սակայն որևէ հետք չեն գտել։ Կա վարկած, որ նիտրատի հիմքով պատրաստված այդ հազվագյուտ ժապավենները ջրասույզ են եղել դեպի Բաթումի նավահանգիստ շարժվող խորտակված նավի հետ, կամ որ դրանք գողացվել ու ոչնչացվել են Բաթումում։ Ժապավենի ամբողջական տարբերակը՝ 85 րոպե տևողությամբ, ցավոք, չի պահպանվել, և միայն 1994 թվականին արգենտինահայ Էդուարդ Գոզանլյանի ջանքերով հայտնաբերվել է ժապավենից մի հատված, որի մի օրինակը պահպանվում է Հայոց Ցեղասպանության թանգարան-ինստիտուտի ֆոնդում։


== Ծանոթագրություններ ==
Կարեն Միրզոյան

Կարեն Համբարձումի Միրզոյան (դեկտեմբերի 7, 1965(1965-12-07), Երևան, Հայկական ԽՍՀ, ԽՍՀՄ), Արցախի արտաքին գործերի նախկին նախարար, պաշտոնը ստանձնել է 2012 թ. սեպտեմբերի 22-ից մինչև 2017 թ. սեպտեմբերի 25-ը։


== Կենսագրություն ==
1981-1989 թթ.- Երևանի պետական համալսարանի արևելագիտության ֆակուլտետ։
1990-1993 թթ.- ՀՀ Գիտությունների ազգային ակադեմիայի արևելագիտության ինստիտուտ՝ ասպիրանտուրա։
1993-1996 թթ.- ՀՀ ԱԳՆ, Քաղաքական ծրագրավորման ու Մերձավոր և Միջին Արևելքի երկրների վարչությունների պաշտոնավար։
1984-1986 թթ. ծառայել է ԽՍՀՄ զինված ուժերում։
1996-1997 թթ.- Մերձավոր և Միջին Արևելքի երկրների վարչության Թուրքիայի բաժնի վարիչ։
1997-2001 թթ.- ԼՂՀ ԱԳՆ համակարգ, ԼՂՀ մշտական ներկայացուցիչը Հայաստանի Հանրապետությունում։
2002-2005 թթ.- ՀՀ ԱԳՆ համակարգ, ՀՀ ԱԳՆ Մերձավոր և Միջին Արևելքի երկրների վարչության ղեկավար։
2005-2010 թթ. -ՀՀ մշտական ներկայացուցիչ Սևծովյան Տնտեսական Համագործակցության կազմակերպությունում։
2010-2012 թթ. -ՀՀ ԱԳՆ Սահմանակից երկրների վարչության պետ։
2012 թ. սեպտեմբերի 22-ին ԼՂՀ նախագահի հրամանագրով նշանակվել է ԼՂՀ արտաքին գործերի նախարար։
2018 -2019 թթ. - ՀՀ ԱԳ նախարարի խորհրդական։
2019 թ. հունիսի 28-ին ՀՀ Վարչապետի որոշմամբ նշանակվել է հատուկ հանձնարարություններով դեսպան։Ունի արտակարգ և լիազոր դեսպանի դիվանագիտական աստիճան։
Տիրապետում է ռուսերեն, անգլերեն և թուրքերեն լեզուներին։
Անկուսակցական է։
Ամուսնացած է, ունի երկու զավակ։
Պարգևներ՝
«Վաչագան Բարեպաշտ» մեդալ, ԼՂՀ պետական պարգև
ՀՀ ԱԳՆ առաջին աստիճանի պատվո մեդալ


== Ծանոթագրություններ ==
Բարսուչիխա (այլ կիրառումներ)

Բարսուչիխա, կարող է վերաբերել՝

Բարսուչիխա - գետ Ռուսաստանում, հոսում է Նովոսիբիրսկի շրջանով, Ալթայի երկրամասով
Բարսուչիխա - գետ Ռուսաստանում, հոսում է Նովոսիբիրսկի շրջանով, Ալթայի երկրամասով
Որդուարի կամուրջ

Որդուարի կամուրջ, Նախիջևանի Որդուար քաղաքի հյուսիսարևելյան թաղամասով հոսող Որդուար գետակի վրա XVII-XVIII դարերում սրբատաշ և կիսամշակ քարերից կառուցված և այժմ գործող միաթռիչք կամուրջ։ XIX դարի վերանորոգման ժամանակ կամարը փոխարինվել է փայտյա ծածկով։


== Ծանոթագրություններ ==
Ավելացրած ժամանակ (սպորտ)

Լրացուցիչ ժամանակը, օվերթայմը կամ էքստրա թայմը սպորտում (անգլ.՝ Overtime, Extra Time) նախատեսված է մրցությունում հաղթողի որոշման համար, երբ մրցության հիմնական ժամանակում դա տեղի չի ունեցել։
Ֆուտբոլում այն օգտագործվում է հիմնականում փլեյ-օֆֆ փուլում, որտեղ խաղի հիմնական ժամանակը ավարտվում է ոչ-ոքի, այդ դեպքում, կապված մրցաշարի կանոններից կարող է ավելացվել լրացուցիչ ժամանակ 30 րոպե տևողությամբ, որը բաժանված է երկուական 15 րոպեանոց կեսերից, ընդ որում առաջին 15 րոպեից հետո մրցակիցները փոխվում են դարպասներով և շարունակում խաղը։ Խաղը կարող է ավարտվել ավելի շուտ քան սահմանված է լրացուցիչ ժամանակով, եթե գործում է ոսկե գոլի կամ արծաթե գոլի կանոնը։ Եթե լրացուցիչ ժամանակը նույնպես ավարտվում է ոչ ոքի, ապա հաղթողին որոշում են կամ վիճակահանության կամ 11 մետրանոցների միջոցով։
Վանաձորի տրիկոտաժի ֆաբրիկա

Վանաձորի տրիկոտաժի ֆաբրիկա, խորհրդային շրջանի թեթև արդյունաբերության ձեռնարկություն ՀՀ Լոռու մարզկենտրոն Վանաձորում (նախկինում՝ Կիրովական)։ Հիմնադրվել է 1921 թվականին՝ այդ պահին ունենալով 5 դազգահ ու 92 բանվոր։ 1950-ական թվականներին վերակառուցվել են։ Թողարկել է մոտ 70 արտադրատեսակ՝ կանանց ներքնազգեստ, վերնաշապիկ, նաև մանկական հագուստ (1977)։ Հիմնական հումքի (ծավալային և ացետատային մանրաթել) մի մասն ստանում էր տեղի մանրաթելերի գործարանից։ Ուներ գործման, ներկման, ձևման և կարի արտադրամասեր։ Արտադրանքն իրացվել է Հայաստանում։


== Ծանոթագրություններ ==
Հիդրոքիմիա

Հիդրոքիմիա, քիմիա, գիտություն բնական ջրերի քիմիական բաղադրության և շրջապատող միջավայրում ընթացող քիմիական, ֆիզիկական ու կենսաբանական պրոցեսների պատճառով դրանց փոփոխության օրինաչափությունների մասին։ Հիդրոքիմիա երկրաքիմիայի և ջրաբանության մասն է։ Զբաղվում է ծովի, մակերևութային և ստորգետնյա ջրերի քիմիական առանձնահատկությունների ուսումնասիրմամբ։ Սերտորեն առնչվում է քարագիտության, հանքաբանության, հողագիտության, ջրաերկրաբանության, ջրակենսաբանության ու հարակից այլ գիտությունների հետ և նպաստում դրանց զարգացմանը։ Բնական ջրի քիմիական բաղադրության իմացությունն անհրաժեշտ Է ջրամատակարարման, ոռոգման, ձկնատնտեսության, ինչպես նաև շինանյութերի (բետոն, մետաղներ) կոռոզիայի գնահատման, հանքային ջրերի բնութագրման, օգտակար հանածոների (նավթ, ռադիոակտիվ նյութեր և այլն) հայտնաբերման համար։
Սենարպոն

Սենարպոն (ֆր.՝ Senarpont), համայնք Ֆրանսիայի Պիկարդիա մարզի Սոմ գավառում։
Բնակչությունը 2014 թվականի դրությամբ կազմում է 666 մարդ, բնակչության խտությունը` 95.00 մարդ/կմ²։ Բնակավայրը զբաղեցնում է 7 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 449 աշխատունակ (15-64 տարեկան)  բնակիչ, որոնցից ակտիվ էին 335-ը, իսկ ոչ ակտիվները` 114։ Ակտիվության ցուցանիշը կազմում է 74,6 %։ 335 աշխատունակ մարդկանցից աշխատել է 298 անձ (163 տղամարդ և 135 կին)։ Գործազուրկ են եղել 37 անձ (21 տղամարդ և 16 կին)։ 114 անաշխատունակներից 18-ը եղել են աշակերտներ կամ ուսանողներ, 54-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Եկատերինա (նկար)

«Սուրբ Եկատերինա» (անգլ.՝ Saint Catherine), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1857 թվականին։ Ներկայումս նկարը գտնվում է Թեյթ բրիտանական պատկերասրահի հավաքածուում։
Սուրբ Եկատերինայի կերպարը մեկ անգամ չէ, որ գրավել է Ռոսսետտիի ուշադրությունը։ Այսպես, դեռևս 1849 թվականին նկարիչը նրա մասին գրել է սոնետ։ «Սուրբ Եկատերինան» դարձել է փաստացիորեն Ռոսսետտիի միակ լիարժեք ավարտված աշխատանքը, որն այդ շրջանում նկարել է յուղաներկով։ Այդ ժամանակ նկարիչը նախընտրել է աշխատել ջրաներկով՝ ստեղծելով և վաճառելով այդ տեխնիկայով արված բազմաթիվ նկարներ։ Այդ կտավում պատկերված են նկարիչ և բնորդուհի, որը կեցվածք է ընդունել սուրբ Եկատերինայի կերպարի համար։ Կինը ձեռքում պահում է արմավենու ճյուղ, որը մարտիրոսության խորհրդանիշն է, և անիվ՝ խոշտանգման գործիք, որի վրա նա սպանվել է (անգլերենում այն կոչվում է Catherine wheel)։ Հետին պլանում նկարչի օգնականներն անում են սուրբ Սեբաստիանի կերպարի էսքիզը, որի մարտիրոսման ճակատագիրը նման է Եկատերինային։ Նկարի վառ շողացող գույները և սեղմված տարածությունը հիշեցնում են միջնադարյան մանրանկարչության և ապակենկարի նկարազարդումները։
Այդ նկարի համար բնորդուհի է եղել նկարչի կին Էլիզաբեթ Սիդալը։ «Սուրբ Եկատերինա» նկարը ստեղծվել է քննադատ Ջոն Ռասկինի պատվերով, սակայն հետագայում նա հրաժարվել է դրանից։ Ռոսսետտիին հասցեագրված նամակներում նա սկզբում խնդրել է ավարտել նկարը որքան հնարավոր է շուտ և խոստացել է կանխիկ վճարել դրա համար, իսկ ավելի ուշ նամակում ընդհանուր առմամբ նկարը բնութագրել է որպես «անհեթեթություն», իսկ սուրբ Եկատերինայի կերպարը՝ «կոպիտ և հիմար»։ Նկարչի եղբայրը՝ Ուիլյամ Մայքլ Ռոսսետտին, ենթադրել է, որ հնարավոր է Ռասկինը դժգոհ է եղել նրանից, որ նկարչի հագուստը չափազանց շքեղ է և նման չի նրան, ինչ նա կրել է աշխատելիս, ինչպես նաև այն, որ քննադատը հետաքրքրվել է Ռոսսետտիի մեկ այլ աշխատանքով, որտեղ պատկերված է եղել Մարիամ Մագդաղենացին։ Ռասկինը հրաժարվել է «Սուրբ Եկատերինայից» հօգուտ այս աշխատանքի։


== Ծանոթագրություններ ==
Տաշտուգայ

Տաշտուգայ (ռուս.՝ Таштугай, բաշկիրերեն՝ Таштуғай), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 344 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Tous les mêmes

Tous les mêmes, բելգիացի կատարող Ստրոմայի սինգլը, նրա Racine Carrée ալբոմից։ Բելգիայում թողարկվել է 2013 թվականին։ Թողարկման պահից սինգլը հայտնվել է Բելգիայի և Ֆրանսիայի չարթերում։


== Տեսահոլովակը ==
Տեսահոլովակը Յութուբում հրապարակվել է 2013 թվականի դեկտեմբերի 18-ին։ Այն բացահայտում է Stromae-կնոջ կյանքը, նրա հարաբերությունները Stromae-տղամարդու հետ։ Տեսահոլովակի լուսավոր էֆեկտները օգնում են հասկանալ երգի իմաստը և Stromae-ի դերը այդ պահին։ Տեսահոլովակի համար Ստրոմայը մազերի երկու կտրվածք է արել՝ տղամարդուն` կարճ մազեր, կնոջը` երկար։


== Վարկանշային աղյուսակներ ==
Շաբաթվա աղյուսակներ


== Ծանոթագրություններ ==


== Արտաքին հղումներ ==
http://www.stromae.net/ Tous les mêmes. պաշտոնական կայք
(3804) Դրունիա

(3804) Դրունիա (անգլ.՝ Drunina), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 8-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,89806 ա. մ., առավելագույնը մոտենում է 2,7128 ա. մ. հեռավորության վրա և հեռանում 3,0833 ա. մ.։ Արեգակի շուրջ մեկ ամբողջական պտույտ է կատարում 1802,02 երկրային օրվա ընթացքում, իր ուղեծրով շարժվելով միջինում 0,199776 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3804) Դրունիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
My Morning Jacket

My Morning Jacket, ամերիկյան ռոք–խումբ, որը նվագում է քանթրի ոճում՝ -ինդի, -հեվի և փսիխոդելիկ ռոքի հետ միաձուլումներով։


== Պատմություն ==
My Morning Jacket–ը հիմնադրվել է 1998 թվականին Լուիսվիլլում, Կենտուկի նահանգ։ Ջիմ Ջեյմսը՝ այդ ժամանակ դեռևս անանուն խմբի առաջնորդը, փորփրում է իր սիրելի բարի այրված մնացորդներն ու այնտեղ մի լավ վերարկու գտնում, որի վրա ասեղնագործված էին «MMJ» տառերը։


== Խմբի կազմը ==
Jim James — կիթառ և վոկալ
Tom «Two-Tone Tommy» Blankenship — բաս–կիթառահար
Patrick Halahan — հարվածայիններ
Carl Broemel — կիթառ, սակսոֆեն, բեք–վոկալ
Bo Koster — ստեղնաշարայիններ, պերկուսսիա, բեք–վոկալ


=== Երբեմնի անդամներ ===
Johnny Quaid — կիթառ (1998—2004)
Danny Cash — ստեղնաշարայիններ (2000—2004)
J. Glenn — հարվածայիններ (1998—2001)
Chris Guetig — հարվածայիններ (2001)
Ron Kyrt - հարվածայիններ (2004)


== Սկավառակագրություն ==


=== Ստուդիական ալբոմներ ===
The Tennessee Fire (May 1999)
At Dawn (March 2001)
It Still Moves (September 9, 2003)
Z (October 4, 2005)
Evil Urges (June 10, 2008)
Circuital (December 2, 2011)


=== Համերգային ալբոմներ ===
Okonokos (September 26, 2006)
Live from Las Vegas Exclusively at the Palms (January 13, 2009)
Celebración de la Ciudad Natal (April 18, 2009, Record Store Day 2009 exclusive)


=== Հավաքածուներ ===
Early Recordings։ Chapter 1։ The Sandworm Cometh (November 2004)
Early Recordings։ Chapter 2։ Learning (November 2004)
At Dawn/Tennessee Fire Demos Package (June 2007)


=== Սինգլներ և EP ===
Heartbreakin Man (May 2000)
My Morning Jacket Does Bad Jazz (July 2000)
We Wish You a Merry Christmas and a Happy New Year! a.k.a. My Morning Jacket Does Xmas Fiasco Style! (October 2000, US version)
We Wish You a Merry Christmas and a Happy New Year! a.k.a. My Morning Jacket Does Xmas Fiasco Style! (December 2000, EU version)
My Morning Jacket Does Gold Hole (January 2001)
Split EP (with Songs։ Ohia) (April 2002)
Chocolate and Ice (April 2002)
Sweatbees (November 2002 UK version)
Sweatbees (May 2003 Australian version)
Run Thru (November 2003)
Acoustic Citsuoca (May 2004)
Off the Record (EP) (October 2005)
I’m Amazed (May 6, 2008) (#6 Billboard Triple A)


== Ծանոթագրություններ ==
Հիշատակվում են American Dad (7 սերիա, 5 սեզոն) ամերիկյան մուլտֆիլմում
Հիշատակվում են "Ուոֆրեդ" (1 սերիա, 2 սեզոն) սերիալում
Մեդվեժյա (Շուգորի վտակ)

Անվան այլ կիրառումների համար տե՛ս՝ Մեդվեժյա (այլ կիրառումներ)Մեդվեժյա (ռուս.՝ Медвежья), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շուգոր գետի ձախ ափին՝ 10 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062934
Կոդը ըստ հիդրոլոգիական հետազոտության (ՌԴ) — 103006293
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Նովոպետրովկա (գյուղ, Ռոմնիի շրջան)

Անվան այլ կիրառումների համար տե՛ս՝ ՆովոպետրովկաՆովոպետրովկա (ուկրաիներեն՝ Новопетрівка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Նովոպետրովկա գյուղում բնակվում էր 248 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարմրակ (լիճ)

Կարմրակ, լիճ Հայաստանի Արարատի մարզում, Գեղամա լեռների հարավային մասի արևմտյան լանջին, Վեդի գետի աջափնյակում, ծովի մակարդակից 2350 մ բարձրության վրա։ Մակերեսը՝ 0,6 հա։


== Ծանոթագրություններ ==
Քիմիական մեխանիկական մշակում

Քիմիական մեխանիկական մշակում, պինդ մարմինների մակերևույթների մշակում, որը զուգակցում է քիմիական և մեխանիկական քայքայման պրոցեսները։ Որպես կտրիչ գործիք հիմնականում օգտագործում են հղկանյութային գործիքները կամ պարզապես հղկանյութի հատիկները։ Քիմիական մեխանիկական մշակման դեպքում մակերևութային շերտի նյութը քիմիական ռեակցիայի մեջ է մտնում մշակման գոտի ներմուծվող մակերևութային ակտիվ նյութերի (ՄԱՆ) հետ, որի հետևանքով առաջանում է հեշտ քայքայվող քիմիական միացություն, կամ ենթարկվում է կիրառվող ռեագենտի ադսորբցիոն քիմ․ ներգործությանը։ Ադսորբվելով մշակվող մարմնի մակերևույթին՝ ՄԱՆ ինտենսիվացնում են թույլ տեղերի (արատների), միկրոճաքերի զարգացումը, դրանով իսկ հեշտացնելով հետագա մեխանիկական մշակումը։ Քիմիական մեխանիկական մշակման առավել տարածված տեսակը մետաղի, ապակու և քարի ողորկումն է։
Ագորդո

Ագորդո (իտալերեն՝  Agordo), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 4257 մարդ (2007), բնակչության խտություն՝ 179, 84 մարդ/կմ²։ Զբաղեցնում է 23, 67 կմ² մակերես։ Փոստային ինդեքս՝ 32021։ Հեռախոսային կոդ՝ 0437։
Քաղաքի հովանավորներն են սուրբ Պետրոս առաքյալը և Պողոս առաքյալ Տարսոնացին։ Կոմունայի օրը նշվում է ամեն տարի հունիսի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք(իտալ.)


== Ծանոթագրություններ ==
ՈՒԵՖԱ Չեմպիոնների Լիգա 2014-2015

Չեմպիոնների Լիգայի 2014-2015 մրցաշրջանը 60-րդն է Չեմպիոնների Լիգայի պատմության ընթացքում։
Առաջնությունն սկսել է 2014 թվականի հուլիսի 1-ի նախընտրական փուլով և ավարտվել 2015 թվականի հունիսի 6-ի եզրափակիչ խաղով, որը տեղի է ունեցել Բեռլինի «Օլիմպիական մարզադաշտում»։ Այդ խաղարկությանը մասնակցել է 76, իսկ առաջնության հիմնական մասում 32 թիմ։
Չեմպիոնների Լիգայի այդ խաղարկության հաղթող դարձավ «Բարսելոնան»՝ եզրափակչում 3:1 հաշվով հաղթելով «Յուվենտուսին»։ Առաջնության ռմբարկու դարձան Լիոնել Մեսսին, Կրիշտիանու Ռոնալդուն և Նեյմարը, ովքեր աչքի ընկան 10-ական անգամ։


=== Միությունների վարկանիշներ ===


=== Խմբային փուլ ===


=== Լավագույն ռմբարկուներ ===


== Ծանոթագրություններ ==


== Արտաքին հղումներ ==
Առաջնության պաշտոնական կայքը
2013/14 թվականների մասնակիցների ցանկը
Վլադիմիր Իշին

Վլադիմիր Սավելևիչ Իշին (ծնվել է 1931 դեկտեմբերի 31-ին Գյումրիում), ասորի խորհրդային ինժեներ-էլեկտրիկ։ 
1957 թվականին ավարտել է Երևանի պոլիտեխնիկական ինստիտուտը։ 1973 թվականին նշանակվել է Երևանի միկրոէլեկտրոնիկայի ԳՀԻ-ի գործարանի գլխավոր ինժեներ։ «Նաիրի» էլեկտրոնային հաշվողական մեքենաների ընտանիքի՝ սերիական արտադրության մեջ ներդրման աշխատանքների համար 1971 թվականին արժանացել է ԽՍՀՄ պետական մրցանակի։
Զայվոե

Զայվոե (ուկրաիներեն՝ Зайве), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1870 թվականին։
2001 թվականի տվյալներով Զայվոե գյուղում բնակվում էր 158 մարդ։ Բնակավայրը զբաղեցնում է 0,279 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)